Pievinis mėšlinukas
Pievinis mėšlinukas (Panaeolus foenisecii, sin. Panaeolina foenisecii) – pievagrybinių (Agaricaceae) šeimos, mėšlinukų (Panaeolus) genties grybų rūšis. Augimo vieta Pievos, ganyklos, skverai, tarp žolių, vejos. Augimo laikas Vasara, ruduo. Pagrindiniai požymiai Sporos karpotos, tamsiai rudos. Vaisiakūniai smulkučiai. Kepurėlė 0,5–1,5 (2,5) cm, jauna - varpeliška, vėliau - paplokščiai kūgiška, paplokščia, su gūbreliu, išblunkanti, lygi, sausa, pilkai ruda, smėlio spalvos. Lakšteliai šviesiai pilkai rudi, rudi, šokoladiniai, priaugtiniai. Kotas 3–7×0,1–0,3 cm, vienodo storio, tuščiaviduris, kreminis, pilkai rusvas. Trama plona, rusva, nekarti. Sporos karpotos, 12–15 (16)×7–8,5 μm. Būdingi požymiai: vaisiakūniai trapūs, lakšteliai rudi, šokoladinės splavos. Auga vasarą, rudenį, pavieniui, pievose, ganyklose, vejose. Nitrofilas. Labai dažnas. Turi psichotropinių savybių.